Сам Хюстън е роден в град Лексингтън, окръг Рокбридж, Вирджиния. Той бил петото от десетте деца на семейство плантатори, емигранти от Ълстър. Неговият баща е майор, участвал във Войната за независимост. След смъртта на бащата, семейството се мести в Меривил, Тенеси. През 1809 Сам бяга от вкъщи и известно време живее с чероките. През 1812 се връща в Меривил, където основава първото училище в Тенеси. Участва в Британско-американската война на страната на индианците крийки. По време на тази война се запознава с ген. Андрю Джаксън, бъдещ президент на САЩ.